6.

POSEBNI ZAHTJEVI ZA UGRADBU 6.1. Glavna duga svjetla 6.1.1. Broj: jedno ili dva. Međutim, u slučaju mopeda s tri kotača kojih najveća širina prelazi 1 300 mm zahtijevaju se dva glavna duga svjetla. 6.1.2 Crtež rasporeda: nema posebnih zahtjeva. 6.1.3. Položaj 6.1.3.1. Po širini: — neovisno glavno dugo svjetlo može se ugraditi iznad, ispod ili bočno u odnosu na drugo prednje svjetlo: ako su ova svjetla jedno iznad drugog, referentno središte glavnog dugog svjetla mora biti smješteno unutar središnje uzdužne ravnine vozila; ako su ova svjetla jedno pored drugog, njihovo referentno središte mora biti simetrično u odnosu na središnju uzdužnu ravninu vozila, — glavno dugo svjetlo koje je uzajamno povezano s drugim prednjim svjetlom mora biti ugrađeno tako da njegovo referentno središte leži unutar središnje uzdužne ravnine vozila. Međutim, kada vozilo također ima ugrađeno neovisno glavno kratko svjetlo uz glavno dugo svjetlo njihova referentna središta moraju biti simetrična u odnosu na središnju uzdužnu ravninu vozila, — dva glavna duga svjetla od kojih je jedno ili oba uzajamno povezano s drugim prednjim svjetlom moraju se ugraditi tako da su njihova referentna središta simetrična u odnosu na središnju uzdužnu ravninu vozila. 6.1.3.2. Po duljini: na prednjem dijelu vozila. Ovaj zahtjev se smatra ispunjanim ako svjetlo koje emitira ne uznemirava vozača bilo izravno ili neizravno preko retrovizora i/ili drugih reflektivnih površina na vozilu. 6.1.3.3. U slučaju jednog neovisnog glavnog dugog svjetla, udaljenost između ruba osvjetljavajuće površine i glavnog kratkog svjetla ne smije biti veća od 200 mm za oba para svjetala. 6.1.4. Geometrijska vidljivost Čak i u područjima koja se ne čine osvijetljenim s obzirom na smjer promatranja, osvjetljavajuća površina mora biti vidljiva unutar divergentnog područja ograničenog izvodnicama koje dodiruje cijeli obris osvjetljavajuće površine, i oblikuju kut od najmanje 5° s referentnom osi glavnog svjetla. Obris projekcije osvjetljavajuće površine na poprečnoj ravnini koja je tangencijalna na prednji dio leće glavnog dugog svjetla smatra se ishodištem kutova geometrijske vidljivosti. 6.1.5. Usmjerenost: prema naprijed. Može se pomicati u skladu s kutom upravljanja. 6.1.6. Mogu biti udružena s glavnim kratkim svjetlom i prednjim pozicijskim svjetlom. 6.1.7. Ne smiju biti spojena s nijednim drugim svjetlom. 6.1.8. Mogu biti uzajamno povezana: 6.1.8.1. s glavnim kratkim svjetlom; 6.1.8.2. s prednjim pozicijskim svjetlom. 6.1.9. Električne veze Glavna duga svjetla moraju se istodobno uključivati. Sva glavna duga svjetla moraju svijetliti pri promjeni iz kratkog u dugo svjetlo. Sva glavna duga svjetla moraju se istodobno ugasiti pri promjeni iz dugog u kratko svjetlo. Glavna kratka svjetla mogu ostati svijetliti u isto vrijeme s glavnim dugim svjetlima. ▼M1 6.1.10. Pokazna svjetiljka zatvorenog strujnog kruga: obvezna ako je ugrađeno glavno dugo svjetlo (netreptava plava pokazna svjetiljka). ▼M1 6.1.11. Drugi zahtjevi: — glavna duga svjetla vozila koja se u zavojima naginju mogu imati ugrađen sustav za prilagođavanje vodoravnog nagiba (horizontal inclination adjustment system – HIAS) prema definiciji iz stavka 2.25. Pravilnika UNECE-a br. 53, pod uvjetom da su ispunjeni svi odgovarajući zahtjevi tog Pravilnika koji se odnose na sustav HIAS, — zbroj najveće jačine svih glavnih dugih svjetala koja mogu biti istodobno uključena ne smije prelaziti 430 000 cd, što odgovora referentnoj vrijednosti od 100. ▼B 6.2. Glavna kratka svjetla 6.2.1. Broj: jedno ili dva. Međutim, u slučaju mopeda na tri kotača, čija najveća širina prelazi 1 300 mm potrebna su dva glavna kratka svjetla. 6.2.2. Crtež rasporeda: nema posebnih zahtjeva. 6.2.3. Položaj ▼M1 6.2.3.1. Po širini: — jedno neovisno glavno kratko svjetlo može se ugraditi iznad, ispod ili bočno u odnosu na drugo prednje svjetlo. Ako su svjetla postavljena jedno iznad drugog, referentno središte glavnog kratkog svjetla mora biti smješteno unutar uzdužne središnje ravnine vozila. Ako su ona jedno pored drugog, njihova referentna središta moraju biti simetrična u odnosu na uzdužnu središnju ravninu vozila, — jedno neovisno glavno kratko svjetlo koje je uzajamno povezano s drugim prednjim svjetlom mora biti ugrađeno tako da njegovo referentno središte leži unutar uzdužne središnje ravnine vozila. Međutim ako vozilo ima ugrađeno drugo prednje svjetlo uz glavno kratko svjetlo, referentno središte dvaju svjetala mora biti simetrično u odnosu na uzdužnu središnju ravninu vozila, — dva glavna kratka svjetla od kojih se nijedno, jedno ili oba uzajamno povezana s drugim prednjim svjetlom moraju ugraditi tako da su njihova referentna središta simetrična u odnosu na uzdužnu središnju ravninu vozila, — kada postoje dva glavna kratka svjetla, bočna udaljenost između vanjskih rubova površina koje emitiraju svjetlost i krajnjih vanjskih rubova vozila ne smije prelaziti 400 mm. ▼B 6.2.3.2. Po visini: najmanje 500 mm i najviše 1 200 mm iznad tla. 6.2.3.3. Po duljini: na prednjem dijelu vozila. Ovaj se zahtjev smatra ispunjenim ako emitirano svjetlo ne ometa vozača bilo izravno ili neizravno preko retrovizora i/ili drugih reflektivnih površina na vozilu. 6.2.4. Geometrijska vidljivost Određena kutovima α i β kako je utvrđeno u točki 10. dijela A Priloga I.: α = 15° prema gore i 10° prema dolje; β = 45° na lijevo i na desno ako je ugrađeno samo jedno glavno kratko svjetlo; 45° prema van i 10° prema unutra ako su ugrađena dva glavna kratka svjetla. 6.2.5. Usmjerenost: prema naprijed. Može se pomicati u skladu s kutom upravljanja. 6.2.6. Mogu biti udružena s glavnim kratkim svjetlom i prednjim pozicijskim svjetlom. 6.2.7. Ne smiju biti spojena s nijednim drugim svjetlom. 6.2.8. Mogu biti uzajamno povezana s glavnim dugim svjetlom i prednjim pozicijskim svjetlom. 6.2.9. Električne veze Prekidač za promjenu na kratko svjetlo mora istodobno isključiti sva glavna duga svjetla, dok kratka svjetla mogu ostati uključena u isto vrijeme kada i duga svjetla. 6.2.10. Pokazna svjetiljka zatvorenog strujnog kruga: neobvezna. Zeleno netreptavo pokazno svjetlo. ▼M1 6.2.11. Drugi zahtjevi: — glavna kratka svjetla vozila koja se u zavojima naginju mogu imati ugrađen sustav za prilagođavanje vodoravnog nagiba (horizontal inclination adjustment system – HIAS) prema definiciji iz stavka 2.25. Pravilnika UNECE-a br. 53, pod uvjetom da su ispunjeni svi odgovarajući zahtjevi tog Pravilnika koji se odnose na sustav HIAS, — glavna kratka svjetla čija se najniža točka površine koja emitira svjetlost ne nalazi na više od 0,8 m iznad tla potrebno je namjestiti na nagib početne usmjerenosti između -1,0 % i -1,5 %. Proizvođač može navesti točnu vrijednost, — glavna kratka svjetla čija se najniža točka površine koja emitira svjetlost nalazi između 0,8 m i 1,0 m iznad tla potrebno je namjestiti na nagib početne usmjerenosti između -1,0 % i -2,0 %. Proizvođač može navesti točnu vrijednost, — glavna kratka svjetla čija se najniža točka površine koja emitira svjetlost ne nalazi na manje od 1,0 m iznad tla potrebno je namjestiti na nagib početne usmjerenosti između -1,5 % i -2,0 %. Proizvođač može navesti točnu vrijednost, — kod glavnih kratkih svjetala koja imaju izvor svjetlosti čiji zadani svjetlosni tok ne prelazi 2 000 lumena i čiji je početni nagib između -1,0 % i -1,5 %, uspravni nagib mora biti između -0,5 % i -2,5 % u svim uvjetima opterećenja. Uspravni nagib mora biti između -1,0 % i -3,0 % ako je početni nagib između -1,5 % i -2,0 %. Kako bi se ispunili zahtjevi moguće je koristiti vanjski uređaj za namještanje ako nije potrebno koristiti alate drugačije od onih koji su dostavljeni s vozilom, — kod glavnih kratkih svjetala koja imaju izvor svjetlosti čiji zadani svjetlosni tok prelazi 2 000 lumena i čiji je početni nagib između -1,0 % i -1,5 %, uspravni nagib mora biti između -0,5 % i -2,5 % u svim uvjetima opterećenja. Uspravni nagib mora biti između -1,0 % i -3,0 % ako je početni nagib između -1,5 % i -2,0 %. Kako bi se ispunili zahtjevi ove točke moguće je koristiti napravu za namještanje nagiba glavnog svjetla ako je njezin rad u potpunosti automatiziran, a njezino vrijeme odziva kraće od 30 sekundi. ▼M1 6.2.11.1. Uvjeti ispitivanja: — nagib prema zahtjevima iz točke 6.2.11. provjerava se na sljedeći način: — — masa vozila u voznom stanju i masa od 75 kg koja predstavlja vozača, — potpuno opterećeno vozilo mase raspodijeljene tako da se postignu najveća opterećenja osovina koja je proizvođač naveo za takav uvjet opterećenja, — vozilo s masom od 75 kg koja predstavlja vozača i dodatno opterećeno tako da se postigne najveće dopušteno opterećenje stražnje osovine koje je naveo proizvođač; u tom slučaju, međutim, opterećenje prednje osovine mora biti najmanje moguće, — prije početka mjerenja, vozilo se mora tri puta zanjihati te potom pomaknuti naprijed natrag za najmanje jedan puni okret kotača. ▼B 6.3. Svjetla pokazivača smjera 6.3.1. Broj: dva na svakoj strani. 6.3.2. Crtež rasporeda: dva prednja i dva stražnja svjetla pokazivača. 6.3.3. Položaj 6.3.3.1. Po širini: — rubovi osvjetljavajuće površine koji su najudaljeniji od središnje uzdužne ravnine također ne smiju biti udaljeni više od 400 mm od krajnjeg dijela vozila. — rubovi osvjetljavajuće površine moraju biti na udaljenosti od najmanje 500 mm, — najmanja udaljenost između osvjetljavajućih površina najbližih pokazivača i najbližeg kratkog glavnog svjetla mora biti: — — 75 mm u slučaju najmanje jačine pokazivača od 90 cd, — 40 mm u slučaju najmanje jačine pokazivača od 175 cd, — 20 mm u slučaju najmanje jačine pokazivača od 250 cd, — ≤ 20 mm u slučaju najmanje jačine pokazivača od 400 cd. 6.3.3.2. Po visini: najmanje 350 mm, najviše 1 500 mm iznad tla. 6.3.4. Geometrijska vidljivost Vodoravni kutovi: vidjeti Dodatak 2. Uspravni kutovi: 15° iznad i ispod vodoravnice. Međutim, uspravni kut ispod vodoravnice može se smanjiti na 5° ako su svjetla manje od 750 mm iznad tla. 6.3.5. Usmjerenost Prednja svjetla pokazivača smjera mogu se pomicati u skladu s kutom upravljanja. 6.3.6. Mogu se udružiti s jednim ili više svjetala. 6.3.7. Ne smiju se spojiti s nijednim drugim svjetlom. 6.3.8. Ne smiju se uzajamno povezati s drugim svjetlom. 6.3.9. Električne veze Svjetla pokazivača smjera moraju se uključivati neovisno o drugim svjetlima. Sva svjetla pokazivača smjera na jednoj strani vozila moraju se uključiti i isključiti jednim prekidačem. 6.3.10. Radna pokazna svjetiljka: neobvezna. Može biti optička, zvučna ili oboje. Ako je optička svjetlo mora biti zeleno i treptavo. Mora biti vidljivo u svim uobičajenim radnim uvjetima. Mora biti isključena ili ostati uključena bez treptanja ili pokazati znatnu promjenu učestalosti u slučaju kvara bilo kojeg svjetla pokazivača smjera. Ako je u potpunosti zvučna mora se jasno čuti i pokazivati iste radne uvjete kao i optička pokazna svjetiljka. 6.3.11. Drugi zahtjevi Niže navedena svojstva moraju se mjeriti električnim generatorom koji strujom napaja samo one strujne krugove koji su bitni za rad motora i uređaja za osvjetljavanje. 6.3.11.1. Uključivanje uređaja za svjetlosnu signalizaciju mora slijediti paljenje svjetla u unutar najviše jedne sekunde i gašenje prvog svjetla unutar najviše jedne i pol sekunde. 6.3.11.2. U slučaju svih vozila kojih se svjetla pokazivača smjera opskrbljuju istosmjernom strujom: 6.3.11.2.1. učestalost treptavog svjetla mora biti 90 ± 30 puta u minuti; 6.3.11.2.2. svjetla pokazivača smjera na istoj strani vozila moraju treptati istom učestalošću i u istoj fazi. 6.3.11.3. Ako vozilo ima ugrađena svjetla pokazivača smjera koja su opskrbljena izmjeničnom strujom, ako je brzina motora između 50 i 100 % brzine koja odgovara najvećoj brzini vozila: 6.3.11.3.1. svjetla moraju treptati učestalošću od 90 ± 30 puta u minuti; 6.3.11.3.2. svjetla pokazivača smjera mogu treptati na istoj strani vozila istodobno ili naizmjenično. Prednja svjetla ne smiju se vidjeti odostraga ni stražnja svjetla sprijeda unutar područja utvrđenih u Dodatku 1. 6.3.11.4. Kada su svjetla pokazivača smjera ugrađena na vozilo opskrbljena izmjeničnom strujom tada brzina vrtnje motora između brzine praznog hoda koju je naveo proizvođač i 50 % brzine vrtnje motora koja odgovara najvećoj brzini vozila: 6.3.11.4.1. učestalost treptanja mora biti između 90 + 30 i 90 – 45 puta u minuti; 6.3.11.4.2. svjetla pokazivača smjera na istoj strani vozila mogu treptati istodobno ili naizmjence. Prednja svjetla ne smiju se vidjeti odostraga niti stražnja svjetla sprijeda unutar područja utvrđenih u Dodatku 1. 6.3.11.5. u slučaju kvara, osim kratkog spoja, jednog svjetla pokazivača smjera, drugi mora nastaviti treptati ili ostati uključen, ali učestalost u ovom stanju može biti različita od propisane. 6.4. Kočna svjetla ▼M1 6.4.1. Broj: — jedan ili dva, u slučaju vozila sveukupne širine koja ne prelazi 1 300 mm, — dva, u slučaju vozila sveukupne širine koja prelazi 1 300 mm, — može se ugraditi dodatno kočno svjetlo kategorije S3 ili S4 (tj. visoko, u sredini postavljeno kočno svjetlo), pod uvjetom da su ispunjeni svi odgovarajući zahtjevi Pravilnika UNECE-a br. 48 koji se odnose na ugradbu takvih kočnih svjetala na vozila kategorije M1. ▼B 6.4.2. Crtež rasporeda: nema posebnih zahtjeva. 6.4.3. Položaj 6.4.3.1. Po širini: ako postoji samo jedno kočno svjetlo, njegovo referentno središte mora biti unutar središnje uzdužne ravnine vozila, ili ako postoje dva kočna svjetla moraju biti simetrična u odnosu na središnju uzdužnu ravninu vozila. U slučaju vozila s dva stražnja kotača, najmanje 600 mm između dva svjetla. Udaljenost se može smanjiti na 400 mm ako je najveća širina vozila manja od 1 300 mm. 6.4.3.2. Po visini: najmanje 250 mm, najviše 1 500 mm iznad tla. 6.4.3.3. Po duljini: na stražnjem dijelu vozila. 6.4.4. Geometrijska vidljivost Vodoravni kut: 45° na lijevo i na desno. Uspravni kut: 15° iznad i ispod vodoravnice. Međutim, uspravni kut ispod vodoravnice se može smanjiti na 5° ako je svjetlo manje od 750 mm iznad tla. 6.4.5. Usmjerenost: prema stražnjem dijelu vozila. 6.4.6. Mogu biti udružena s jednim ili više drugih stražnjih svjetala. 6.4.7. Ne smiju biti spojena s drugim svjetlom. 6.4.8. Mogu biti uzajamno povezana sa stražnjim pozicijskim svjetlom. 6.4.9. Električne veze: moraju se uključiti prilikom korištenja barem jedne radne kočnice. 6.4.10. Pokazna svjetiljka zatvorenog strujnog kruga: zabranjena. 6.5. Prednja pozicijska svjetla 6.5.1. Broj: jedno ili dva. Međutim, u slučaju mopeda na tri kotača kojih najveća širina prelazi 1 300 mm, potrebna su dva prednja pozicijska svjetla. 6.5.2. Crtež rasporeda: nema posebnih zahtjeva. 6.5.3. Položaj ▼M1 6.5.3.1. Po širini: — jedno neovisno prednje pozicijsko svjetlo može se ugraditi iznad, ispod ili bočno u odnosu na drugo prednje svjetlo. Ako su svjetla postavljena jedno iznad drugog, referentno središte prednjeg pozicijskog svjetla mora biti smješteno unutar uzdužne središnje ravnine vozila. Ako su ona jedno pored drugog, njihova referentna središta moraju biti simetrična u odnosu na uzdužnu središnju ravninu vozila, — jedno neovisno prednje pozicijsko svjetlo koje je uzajamno povezano s drugim prednjim svjetlom mora biti ugrađeno tako da njegovo referentno središte leži unutar uzdužne središnje ravnine vozila. Međutim ako vozilo ima ugrađeno drugo prednje svjetlo uz prednje pozicijsko svjetlo, referentna središta dvaju svjetala moraju biti simetrična u odnosu na uzdužnu središnju ravninu vozila, — dva prednja pozicijska svjetla od kojih je jedno ili oba uzajamno povezano s drugim prednjim svjetlom moraju se ugraditi tako da su njihova referentna središta simetrična u odnosu na središnju uzdužnu ravninu vozila, — kada postoje dva prednja pozicijska svjetla, bočna udaljenost između vanjskih rubova površina koje emitiraju svjetlost i krajnjih vanjskih rubova vozila ne smije prelaziti 400 mm. ▼B 6.5.3.2. Po visini: najmanje 350 mm, najviše 1 200 mm iznad tla. 6.5.3.3. Po duljini: na prednjem dijelu vozila. 6.5.4. Geometrijska vidljivost Vodoravni kut: 80° na lijevo i na desno ako postoji jedno pozicijsko svjetlo; 80° prema van i 45° prema unutra ako postoje dva pozicijska svjetla. Uspravni kut: 15° iznad i ispod vodoravnice. Međutim, uspravni kut ispod vodoravnice se može smanjiti na 5° ako je svjetlo manje od 750 mm iznad tla. 6.5.5. Usmjerenost: prema naprijed. Može se pomicati u skladu s kutom upravljanja. 6.5.6. Mogu se udružiti s bilo kojim drugim prednjim svjetlom. 6.5.7. Mogu se uzajamno povezati s bilo kojim drugim prednjim svjetlom. 6.5.8. Električne veze: nema posebnih zahtjeva. 6.5.9. Pokazna svjetiljka zatvorenog strujnog kruga: neobvezna. Netreptavo zeleno pokazno svjetlo. 6.5.10. Drugi zahtjevi: nema. 6.6. Stražnja pozicijska svjetla 6.6.1. Broj: jedno ili dva. Međutim, za mopede na tri kotača kojih najveća širina prelazi 1 300 mm, potrebna su dva stražnja pozicijska svjetla. 6.6.2. Crtež rasporeda: nema posebnih zahtjeva. 6.6.3. Položaj ▼M1 6.6.3.1. Po širini: — jedno stražnje pozicijsko svjetlo mora se ugraditi na vozilo tako da je referentno središte stražnjeg pozicijskog svjetla smješteno unutar uzdužne središnje ravnine vozila, — dva stražnja pozicijska svjetla moraju se ugraditi na vozilo tako da su referentna središta stražnjih pozicijskih svjetala simetrična u odnosu na uzdužnu središnju ravninu vozila, — u slučaju vozila s dva stražnja kotača i sveukupne širine koja prelazi 1 300 mm, bočna udaljenost između vanjskih rubova površina koje emitiraju svjetlost i krajnjih vanjskih rubova vozila ne smije prelaziti 400 mm. ▼B 6.6.3.2. Po visini: najmanje 250 mm, najviše 1 500 mm iznad tla. 6.6.3.3. Po duljini: na stražnjem dijelu vozila. 6.6.4. Geometrijska vidljivost Vodoravni kut: 80° na lijevo i na desno ako postoji jedno pozicijsko svjetlo; 80° prema van i 45° prema unutra ako postoje dva stražnja pozicijska svjetla. Uspravni kut: 15° iznad i ispod vodoravnice. Međutim, uspravni kut ispod vodoravnice se može smanjiti na 5° ako je svjetlo manje od 750 mm iznad tla. 6.6.5. Usmjerenost: prema natrag. 6.6.6. Mogu se udružiti s bilo kojim drugim stražnjim svjetlom. 6.6.7. Mogu se uzajamno povezati s kočnim svjetlom ili stražnjim netrokutastim katadiopterom ili oba. 6.6.8. Električne veze: nema posebnih zahtjeva. 6.6.9. Pokazna svjetiljka zatvorenog strujnog kruga: neobvezna. Njenu funkcija može prema potrebi obavljati uređaj predviđen za prednje pozicijsko svjetlo. 6.6.10. Drugi zahtjevi: nema. 6.7. Stražnji netrokutasti katadiopteri 6.7.1. Broj: jedan ili dva klase IA ( 13 ). Međutim, u slučaju mopeda na tri kotača kojih najveća širina prelazi 1 000 mm, potrebna su dva stražnja netrokutasta katadioptera. 6.7.2. Crtež rasporeda: nema posebnih zahtjeva. 6.7.3. Položaj ▼M1 6.7.3.1. Po širini: — ako postoji jedan stražnji katadiopter, on se mora ugraditi na vozilo tako da je njegovo referentno središte smješteno unutar uzdužne središnje ravnine, — ako postoje dva stražnja katadioptera, oni se moraju ugraditi na vozilo tako da su njihova referentna središta simetrična u odnosu na uzdužnu središnju ravninu, — kada postoje dva stražnja katadioptera, bočna udaljenost između vanjskih rubova površina koje emitiraju svjetlost i krajnjih vanjskih rubova vozila ne smije prelaziti 400 mm. ▼B 6.7.3.2. Po visini: najmanje 250 mm, najviše 900 mm iznad tla. 6.7.3.3. Po duljini: na stražnjem dijelu vozila. 6.7.4. Geometrijska vidljivost Vodoravni kutovi: 30° na lijevo i na desno. Uspravni kut: 15° iznad i ispod vodoravnice. Međutim, uspravni kut ispod vodoravnice se može smanjiti na 5° ako je katadiopter manje od 750 mm iznad tla. 6.7.5. Usmjerenost: prema natrag. 6.7.6. Mogu se udružiti s bilo kojim drugim svjetlom. 6.7.7. Drugi zahtjevi: Osvjetljavajuća površina katadioptera može imati zajedničke dijelove s bilo kojom drugim crvenim svjetlom smještenim na stražnjoj strani vozila. 6.8. Katadiopteri na pedalama Svaka pedala mopeda na tri kotača mora imati ugrađena dva katadioptera. Katadiopteri moraju biti ugrađeni tako da su radne površine izvan tijela pedale i okomite na nosivu ravninu pedale i da im je optička os usporedna sa središnjom uzdužnom ravninom vozila. 6.8.1. Broj: četiri katadioptera ili grupe katadioptera. 6.8.2. Crtež rasporeda: nema posebnih zahtjeva. 6.8.3. Drugi zahtjevi Osvjetljavajuća površina katadioptera mora biti uvučena unutar svog okvira. Katadiopteri moraju biti ugrađeni na tijelo pedale tako da su jasno vidljivi i s prednje i stražnje strane vozila. Referentna os katadioptera, oblik kojeg mora biti prilagođen tijelu pedale, mora biti pod pravim kutovima u odnosu na os pedale. Katadiopteri na pedali moraju biti ugrađeni samo na pedale vozila koje, pomoću ručke ili sličnih uređaja mogu biti upotrijebljene za pogon umjesto motora. Oni se ne smiju ugraditi na pedale koje služe kao upravljači vozila ili isključivo kao oslonci za noge vozača ili suvozača. 6.9. Bočni netrokutasti katadiopteri 6.9.1. Broj: jedan ili dva klase IA ( 14 ). 6.9.2. Crtež rasporeda: nema posebnih zahtjeva. 6.9.3. Položaj 6.9.3.1. Po širini: nema posebnih zahtjeva. 6.9.3.2. Po visini: najmanje 300 mm, najviše 900 mm iznad tla. 6.9.3.3. Po duljini: mora biti takva da u uobičajenim uvjetima uređaj ne može zakloniti vozač, suvozač ili njihova odjeća. 6.9.4. Geometrijska vidljivost Vodoravni kutovi: 30° prema naprijed i prema natrag. Uspravni kutovi: 15° iznad i ispod vodoravnice. Međutim, uspravni kut ispod vodoravnice se može smanjiti na 5° ako je katadiopter manje od 750 mm iznad tla. 6.9.5. Usmjerenost: referentna os katadioptera mora biti okomita na središnju uzdužnu ravninu vozila i okrenuta prema van. Katadiopteri na prednjoj strani vozila pomiču se u skladu s kutom upravljanja. 6.9.6. Mogu se udružiti s drugim uređajima za signalizaciju. 6.10. Svjetlo stražnje registarske pločice 6.10.1. Broj: jedno. Svjetlo se može sastojati od nekoliko optičkih elemenata namijenjenih osvjetljavanju položaja pločice.



6.10.2. Crtež rasporeda Takav da svjetlo osvjetljava položaj predviđen za registarsku pločicu. 6.10.3. Položaj 6.10.3.1. Po širini: 6.10.3.2. Po visini: 6.10.3.3. Po duljini: 6.10.4. Geometrijska vidljivost 6.10.5. Usmjerenost 6.10.6. Može se udružiti s jednim ili više stražnjih svjetala. 6.10.7. Može se spojiti sa stražnjim pozicijskim svjetlom. 6.10.8. Ne smije se uzajamno povezati s nijednim drugim svjetlom. 6.10.9. Radne električne veze: nema posebnih zahtjeva. 6.10.10. Pokazna svjetiljka zatvorenog strujnog kruga: neobvezna. Njen se rad mora osigurati istom pokaznom svjetiljkom kakva je predviđena za pozicijsko svjetlo. 6.10.11. Drugi zahtjevi: nema. 6.11. Prednja svjetla za maglu 6.11.1. Zahtjevi jednaki onima u točkama od 6.7.1. do 6.7.11. Priloga VI. 6.12. Stražnja svjetla za maglu 6.12.1. Zahtjevi jednaki onima u točkama od 6.8.1. do 6.8.11. Priloga VI. 6.13. Svjetla za vožnju unatrag 6.13.1. Zahtjevi jednaki onima u točkama od 6.9.1. do 6.9.10. Priloga VI. 6.14. Upozorni uređaj za opasnost 6.14.1. Zahtjevi jednaki onima u točkama od 6.10.1. do 6.10.4. Priloga VI. ▼M1 6.15. Svjetlo za dnevnu vožnju 6.15.1. Broj: — jedan ili dva, u slučaju vozila sveukupne širine koja ne prelazi 1 300 mm, — dva, u slučaju vozila sveukupne širine koja prelazi 1 300 mm. 6.15.2. Raspored: — nema posebnih zahtjeva. 6.15.3. Funkcija: 6.15.3.1. Po širini: — jedno neovisno svjetlo za dnevnu vožnju može se ugraditi iznad, ispod ili bočno u odnosu na drugo prednje svjetlo. Ako su svjetla postavljena jedno iznad drugog, referentno središte svjetla za dnevnu vožnju mora biti smješteno unutar uzdužne središnje ravnine vozila. Ako su ona jedno pored drugog, njihova referentna središta moraju biti simetrična u odnosu na uzdužnu središnju ravninu vozila, — jedno neovisno svjetlo za dnevnu vožnju koje je uzajamno povezano s drugim prednjim svjetlom mora biti ugrađeno tako da njegovo referentno središte leži unutar uzdužne središnje ravnine vozila. Međutim ako vozilo ima ugrađeno drugo prednje svjetlo uz svjetlo za dnevnu vožnju, referentna središta dvaju svjetala moraju biti simetrična u odnosu na uzdužnu središnju ravninu vozila, — dva svjetla za dnevnu vožnju od kojih je jedno ili oba uzajamno povezano s drugim prednjim svjetlom moraju se ugraditi tako da su njihova referentna središta simetrična u odnosu na središnju uzdužnu ravninu vozila, — u slučaju vozila čija ukupna širina prelazi 1 300 mm, unutrašnji rubovi površina koje emitiraju svjetlost moraju biti udaljeni najmanje 500 mm. 6.15.3.2. Po visini: najmanje 250 mm i najviše 1 500 mm iznad tla. 6.15.3.3. Po duljini: na prednjem dijelu vozila. Ovaj se zahtjev smatra ispunjenim ako svjetlo koje emitira ne uznemirava vozača, bilo izravno ili neizravno, refleksijom retrovizora i/ili drugih reflektivnih površina na vozilu. 6.15.3.4. Po duljini: — ako udaljenost između prednjeg svjetla pokazivača smjera i svjetla za dnevnu vožnju nije veća od 40 mm, električne veze svjetla za dnevnu vožnju na odgovarajućoj strani vozila moraju biti takva da se: — — ono gasi ili — njezin svjetlosni intenzitet smanji do razine koja ne prelazi 140 cd; tijekom cijelog razdoblja (u oba ciklusa, kada je ono uključeno i kada je isključeno) uključivanja odgovarajućeg prednjeg svjetla pokazivača smjera. 6.15.4. Geometrijska vidljivost — α = 10° prema gore i 10° prema dolje, — β = 20° na lijevo i na desno, ako je ugrađeno samo jedno svjetlo za dnevnu vožnju, — β = 20° prema van i 20° prema unutra, ako su ugrađena dva svjetla za dnevnu vožnju. 6.15.5. Usmjerenost: — prema naprijed; može se pomicati u skladu s kutom upravljanja volanâ. 6.15.6. Električne veze — sva se svjetla za dnevnu vožnju uključuju kada je uključena glavna upravljačka sklopka; međutim u sljedećim uvjetima mogu ostati isključena: — — kada je naprava za upravljanje automatskim prijenosom u položaju za parkiranje, — primijenjena je parkirna kočnica ili — prije nego što se vozilo pomakne prilikom prvog ručnog aktiviranja glavne upravljačke sklopke i pogonskog sustava vozila, — svjetla za dnevnu vožnju mogu se ručno isključiti; međutim to je moguće samo kada brzina vozila ne prelazi 10 km/h. Svjetla se automatski ponovno uključuju kada brzina vozila prijeđe 10 km/h ili kada je vozilo prešlo više od 100 m, — svjetla za dnevnu vožnju automatski se isključuju kada: — — se vozilo isključi putem glavne upravljačke sklopke, — se uključe prednja svjetla za maglu, — se uključe glavna svjetla, osim kad se koriste za davanje isprekidanih svjetlosnih upozorenja u kratkim razmacima te — u uvjetima okolnog osvjetljenja manjeg od 1 000 lux kada je prikazana brzina na brzinomjeru vozila i dalje jasno čitljiva (npr. kada je osvjetljenje brzinomjera uvijek uključeno), a vozilo nema ugrađenu netreptavu zelenu pokaznu svjetiljku u skladu s točkom 6.5.9. ili posebnu zelenu pokaznu svjetiljku zatvorenog strujnog kruga za svjetlo za dnevnu vožnju označeno odgovarajućim simbolom. U tom slučaju glavna kratka svjetla i uređaji za osvjetljavanje koji se zahtijevaju u točki 11. Priloga I. dijela B istodobno se automatski uključuju unutar dvije sekunde od kada razina svjetlosti okoline padne ispod 1 000 lux. Ako potom uvjeti okolnog osvjetljenja dostignu razinu od najmanje 7 000 lux, svjetla za dnevnu vožnju automatski se uključuju dok se glavna kratka svjetla i uređaji za osvjetljavanje koji se zahtijevaju u točki 11. Priloga I. dijela B istodobno isključuju unutar pet do 300 sekundi (tj. potrebno je potpuno automatsko uključivanje svjetala ako za vozača nema nikakve vidljive obavijesti ili poticaja da uključi normalnu rasvjetu kada je mračno). 6.15.7. Pokazna svjetiljka zatvorenog strujnog kruga: — neobvezna. ▼B